õhtu algas äärmiselt süütult. brünett tüdruk jalutas mööda jõekallast raekoja platsi poole ja blond tüdruk jalutas talle vastu. nad said foori juures kokku ja läksid creppi. neil vedas pööraselt - üks laud vabanes just.  ilusate punaste küünalde valgel sõi brünett tüdruk hõrku kanamaksasalatit ja blond tüdruk jõi lattet ja neil oli hea rääkida :)  edasi tuli üks vein, palju calvadost, t ja h. m rääkis palju selliseid lugusid, mida ainult arstid ja arstitudengid teavad ning me pidime end laua alla naerma. k u-lugu ei tundu pärast neid jutte enam üldse nii raju :)  kui creppi hakati kinni panema, meenus h-le, et tal on maasikasse tasuta sissepääs, nii et kuidagi sattusime sinna (enne nägin veel tänu võluvatele  kokkusattumustele noiri ees l-i).  enne 'poker face'i' tuli maasikas imelikku muusikat, mis pani meid kummaliselt käituma (loe: tequilat tellima). muide, kui mina kunagi aastaid tagasi ööklubides tequilat jõin, siis käis see koos soola ja sidruniga. eile anti kaneeli ja apelsini! aga ma olen õnneks kohanemisvõimeline :)  kell 8 hommikul ärkasin ma selle peale, et ei tundnud end ülemäära hästi ja et nägin unes, kuidas külastasin kohalike omavalitsuste kodulehekülgi :) mul oli üks koolitöö tegemata, kus neid  pidi analüüsima, ja selle tähtaeg oli täna (või tegelikult lausa eile hilisõhtul). kuna magamine niiviisi nagunii erilist naudingut ei pakkunud, tegin selle töö ära. oi, kui hea tunne oli see ära saata!  pierre'is olid võicroissantid otsas, nii et nüüd joon truffe'is lattet.